সৈয়দপুর–শাহারপাড়া ইউনিয়ন পরিষদ (সিলেটী : ꠍꠂꠅꠖꠙꠥꠞ ꠡꠣꠢꠣꠞꠙꠣꠠꠣ ꠁꠃꠘꠤꠅꠘ ꠙꠞꠤꠡꠖ) সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ।   ইতিহাস   সৈয়দপুর একটি ঐতিহ্যবাহী গ্রাম। হজরত শাহজালাল রহ. এর অন্যতম সঙ্গীও সাথী  সৈয়দ শামসুদ্দীন (রহ.) এই গ্রামে পদার্পণ করেন। গ্রামের আদি নাম ছিল কৃ্ষ্ণপুর। শাহ শামছুদ্দীন রহ. এর ইসলাম প্রচারে ব্রতীহয়ে এলাকার ভিন্ন ধর্মাবলম্বিগণ ইসলামের দাওয়াত কবুল করেন এবং দিন দিন মুসলমানদরে সংখ্যাবৃদ্ধি পেতে থাকে। সময়ের ধারাবাহকিতায় বৃহত্তর সিলেটের সংখ্যাগরিষ্ঠ মুসলমি অধ্যুষতি গ্রাম হিসেবে পরিচিতি লাভ কর। ফলে বৃহত্তর সিলেটের বিভিন্ন এলাকা থেকে দলে দলে বহু মুসলমি পরবিার এ গ্রামে এসে বসতি স্থাপন শুরু করনে। এমনিভাবে সৈয়দপুর গ্রামে আগমন করেন শাহ সৈয়দ শামছুদ্দিন রহ. আপন দুই ভাই শাহ সৈয়দ তাজ উদ্দীন রহ. এর বংশের তিনজন উত্তরপুরুষ এবং শাহ সৈয়দ রোকন উদ্দীন রহ.-এর বংশের কয়েক পরিবার, তাছাড়া সৈয়দ ওমর সমরকন্দি রহ. সহ আরও অনেক বংশের লোকদের বসতিস্থাপনে সৈয়দপুর গ্রাম হয়ে উঠে বৃহত্তর সিলেটের মুসলিম অধ্যুষিতে একটি বৃহত্তর গ্রাম। কালের বিবর্তনে অনেক কৃতিপুরুষের পদচারণায় মুখরিত ও উজ্জল হয়ে ওঠেছে গ্রামটি। এ গ্রামেরই কৃতি পুরুষদের মধ্যে উপমহাদেশের স্বাধীনতা আন্দোলন, ভাষা আন্দোলন এবং বাংলাদেশের স্বাধীনতা সংগ্রামে রয়েছে অনেকের কৃতিত্বপূর্ণ ভূমিকা।   ঠিক এমনিভাবে হজরত শাহজালাল রহ. এর অন্যতম সঙ্গীও সাথী হজরত শাহ কামাল রহ.শাহারপাড়া গ্রামে শুভাগমণ করেন। তাঁর নামানুসারে শাহারপাড়া গ্রামটি প্রতিষ্ঠিত হয়। জানা যায়, শাহ কামাল রহ. ছিলেন সৈয়দ শামছুদ্দিনের মামা। মামা ভাগনার পদধুলিতে ধন্য সৈয়দপুর ও শাহারপাড়া। দুইজন ওলীর নামানুসারে প্রতিষ্ঠিত এ দু’টি গ্রাম। আউলিয়াগণের নাম স্মৃতিতে ধারণের লক্ষ্যেই ইউনিয়নের নামকরণ করা হয় সৈয়দপুর শাহারপাড়া ইউনিয়ন।   অবস্থান ও সীমানা  জগন্নাথপুর উপজেলার দক্ষিণ-পূর্বে সৈয়দপুর শাহারপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পূর্বে তিলক (আশারকান্দি ইউ/পি), পশ্চিমে টিয়ারগাও (রানীগঞ্জ ইউ/পি), উত্তরে ইনাতনগর (জগন্নাথপুর পৌরসভা), দক্ষিণে ইটখলা নদী (আশারকান্দি ইউ/পি) অবস্থিত। সৈয়দপুর শাহারপাড়া ইউনিয়নের আয়তন ৫৪৮৭ একর প্রায়। এ ইউনিয়নের ভূমির পরিমাণ প্রায় ০.৮০একর।   প্রশাসনিক কাঠামো  সৈয়দপুর শাহারপাড়া ইউনিয়ন জগন্নাথপুর উপজেলার আওতাধীন ৭নং ইউনিয়ন পরিষদ। এ ইউনিয়ন জাতীয় সংসদের ২২৬নং সুনামগঞ্জ-৩ আসনের এর অংশ। এ ইউনিয়নের গ্রামগুলো হল:   সৈয়দপুর ঈশানকোনা  সৈয়দপুর হাড়িকোনা  সৈয়দপুর গোয়ালগাও  সৈয়দপুর আগুনকোনা  তেঘরীয়া  বুধরাইল  মোরাদাবাদ  সৈয়দপুর  আহমদাবাদ  অনুচন্দ  নোয়াগাও  আউদত  চন্ডি হেদায়েতপুর  চকমনপুর  ফতেহপুর  চিতুলিয়া  জালালাবাদ  কামালশাহ  কামাল শাহ  করিমপুর  কুরিকেয়ার  মধ্য মিরপুর  মুক্তির চক  নারাইনপুর  পূর্ব ব্রাম্মনগাও  রসুলপুর  শাহারপাড়া  সোনাতনপুর   জনপ্রতিনিধি   মোহাম্মদ আবুল হাসান এখানকার বর্তমান চেয়ারম্যান।   জনসংখ্যা উপাত্ত  সৈয়দপুর শাহারপাড়া ইউনিয়নের লোকসংখ্যা প্রায় ২৩,৮৮২ জন। এর মধ্যে পুরুষ প্রায় ১০,৯৪১ জন এবং মহিলা প্রায় ১২,৯৪১ জন। ইউনিয়নের মোট খানা ৩৭৬৭টি পরিবার।   শিক্ষা ব্যবস্থা  শাহারপাড়া শাহা কামাল রাহঃ ইসলামিয়া মাদ্রাসা।  শাহারপাড়া শাহ কামাল উচ্চ বিদ্যালয়।  শাহ কামাল রাহঃ প্রাথমিক বিদ্যালয়।   সৈয়দপুর হুসাইনিয়া আরাবীয়া দারুল হাদীস মাদ্রাসা।   ভাষা ও সংস্কৃতি  এ ইউনিয়নের অধিবাসীরা সিলেটের আঞ্চলিক ভাষায় কথা বলেন।   যোগাযোগ ব্যবস্থা  এ ইউনিয়নের লোকজন শুকনো মৌসুমে সড়ক পথে রিস্কা, অটো রিক্সা দিয়ে এমনকি পায়ে হেঁটে চলাচল করে থাকেন। বর্ষা মৌসুমে চলাফেরার জন্য এ অঞ্চলে নৌপথও ব্যবহার করা হয়।   হাট-বাজার  এ ইউনিয়নের প্রধান ৪টি হাট-বাজার হল সৈয়দপুর বাজার, শাহারপাড়া বাজার, শাহ-দামড়ী বাজার পীরেরগাঁও, সোনাতনপুর  বাজার।   দর্শনীয় স্থান   হযরত শাহ শামসুদ্দিন (র:) এর মাজার হযরত শাহ কামাল (র:) এর মাজার  পীরেরগাঁও শাহ-কামাল উদ্দিন দামড়ীয়া (রহ:) এর মাজার।  হযরত শাফাই শাহ্ আউলিয়া (রহ:)  এর মাজার শরীফ কিশোরগঞ্জ জেলা বাজিতপুর উপজেলা পিরিজপুর ইউনিয়ন সুলতান পুর উওর পাড়া গ্রামে।।৩৬০ জনের একজন।।   আরও দেখুন   ইসলামপুর  সৈয়দপুর  জগন্নাথপুর উপজেলা   বহিঃসংযোগ  সৈয়দপুর শাহাড়পাড়া ইউনিয়ন   তথ্যসূত্র   বিষয়শ্রেণী:জগন্নাথপুর উপজেলার ইউনিয়ন